กิมป์/รู้จักกับหน้าต่างในการตกแต่งภาพ Image Window

รู้จักกับหน้าต่างในการตกแต่งภาพ Image Window.
หน้าต่าง Image Window เป็นหน้าต่างที่ใช้ในการตกแต่งภาพ ซึ่งมีส่วนประกอบที่ใช้ในการตกแต่งและคำสั่งต่างๆ ดังต่อไปนี้
Title bar จะอยู่ด้านบนสุดของหน้าต่าง Image Window แสดงรายละเอียดเกี่ยวกับชื่อไฟล์ โหมดภาพ จำนวนเลเยอร์ที่แสดงในภาพ และขนาดภาพ
Image Menu จะอยู่ด้านล่างลงมาจาก Title bar จะเป็นคำสั่งต่างๆ ในการจัดการและตกแต่งภาพ มีคำสั่งทั้งหมด 10 กลุ่มคำสั่ง คือ
Menu Button เป็นปุ่มเล็กๆ อยู่ตรงมุมด้านบนซ้ายของภาพ เมื่อเราคลิกปุ่ม จะปรากฏเมนูคำสั่งให้เลือกเหมือนกับ Image Menu
Ruler เป็นเป็นแถบไม้บรรทัดทางด้านซ้ายและด้านบนของภาพ ซึ่งเราสามารถ คลิกลากเส้นไกด์จากแถบไม้บรรทัดออกมาวางในภาพ เพื่อใช้งานเส้นไกด์ได้
Quick Mask Toggle เป็นปุ่มเล็กๆ อยู่ตรงมุมด้านด้านล่างซ้ายของภาพ เพื่อเปลี่ยนโหมดภาพให้อยู่ในโหมดควิกมาสก์ สำหรับเลือกพื้นที่ในการตกแต่งภาพ
Pointer Coordinates จะแสดงพิกัดของตำแหน่งที่เม้าส์ชี้อยู่
Unit Menu เป็นแถบแสดงหน่วยวัดที่ใช้กับไม้บรรทัด ซึ่งเราสามารถทำการคลิก เพื่อเปลี่ยนหน่วยวัดให้กับไม้บรรทัดได้
Zoom Button เป็นปุ่มสำหรับกำหนดขนาดมุมมองของภาพ เพื่อย่อ/ขยาย ภาพ
Status Area โดยปกติจะแสดงเลเยอร์ที่ใช้งานอยู่ และขนาดพื้นที่ใช้ของไฟล์ภาพ หากทำการเลือกฟิลเตอร์หรือเลือกคำสั่งแก้ไขภาพแถบ Status Area จะเปลี่ยนเป็นแถบแสดงสถานะการทำงานของคำสั่งนั้น
Navigation Control เป็นปุ่มลูกศรบริเวณมุมขวาด้านล่างของภาพ ใช้ในกรณีที่ภาพมีขนาดใหญ่เกินกว่าที่จะมองเห็นภาพทั้งหมดในหน้าต่างภาพได้ เราสามารถเลื่อนมุมมองภาพไปยังบริเวณที่เราต้องการ
Inactive Padding Area เป็นพื้นที่ว่างในหน้าต่างภาพ แสดงเมื่อภาพมีขนาดเล็กกว่าหน้าต่าง หรือถูกย่อให้มีขนาดเล็กกว่าหน้าต่างเราไม่สามารถจัดการกับภาพในส่วนนี้ได้
Image Display ส่วนแสดงภาพที่เราทำการตกแต่ง แก้ไข
Image Window Resize toggle เป็นปุ่มบริเวณมุมขวาด้านบนของภาพ ปุ่มเปิด หรือปิด (ใช้/ไม่ใช้) ความสามารถในการย่อขยายภาพอัติโนมัติตามขนาดของหน้าต่าง image display ถ้ากดเลือกใช้เมื่อเราย่อขยายหน้าต่าง ภาพจะเปลี่ยนขนาดตาม แต่ถ้าไม่เลือกใช้ (ซึ่งเป็น default) ถึงจะย่อขยาย Image display ภาพจะคงขนาดเดิม
การสร้างไฟล์ใหม่.
เมื่อเราได้จัดเตรียมภาพที่จะนำมาใช้และได้ร่างชิ้นงานที่จะสร้างเรียบร้อยแล้ว ในหัวข้อนี้เราจะมาสร้างไฟล์ชิ้นงานใหม่กัน เริ่มต้นด้วยการกำหนดขนาดและความละเอียดของชิ้นงานที่จะนำไปใช้งาน ซึ่งเราควรกำหนดให้เหมาะกับลักษณะงาน มีขั้นตอนดังนี้
o Width กำหนดความกว้างของภาพ โดยช่องด้านหลังเป็นการกำหนดหน่วยวัดของความกว้าง ซึ่งมีหน่วยวัดหลายแบบ เช่น pixel เป็นหน่วยวัดพื้นฐานบนคอมพิวเตอร์ หรือ Inches (นิ้ว) และหน่วยวัดอื่นๆ
o Height กำหนดความสูงของภาพ โดยหน่วยวัดจะเป็นไปตามที่เรากำหนดในความกว้าง
o X Resolutionกำหนดความละเอียดของภาพในแนวแกน x โดยงานกราฟิกสำหรับเว็บควรจะกำหนดค่าเท่ากับ 72 pixels/inch และงานด้านสิ่งพิมพ์ต้องใช้ 200-300 pixels/inch
o Y Resolution กำหนดความละเอียดของภาพ ในแนวแกน y โดยงานกราฟิกสำหรับเว็บควรจะกำหนดค่าเท่ากับ 72 pixels/inch และงานด้านสิ่งพิมพ์ต้องใช้ 200-300 pixels/inch
o Color Space กำหนดโหมดสีของภาพ เช่น โหมด RGB จะใช้ในงานกราฟิกสำหรับเว็บและภาพเคลื่อนไหว
o Fill with กำหนดพื้นหลังของภาพ โดยมีรายละเอียดดังนี้
 Foreground Color ปรับให้พื้นหลังเป็นสีโฟว์กราวนด์ที่กำหนดไว้ใน Main Toolbox
 Background Color ปรับให้พื้นหลังเป็นสีแบ็คกราวนด์ที่กำหนดไว้ใน Main Toolbox
 White ปรับให้พื้นหลังเป็นสีขาว
 Transparent กำหนดให้เป็นพื้นโปร่งใส
o Comment เป็นคำอธิบายเกี่ยวกับภาพ
กำหนดขนาดไฟล์ภาพตามค่ามาตรฐาน.
งานกราฟิกที่ต้องทำบ่อยๆ ก็จะมีค่าขนาดของไฟล์งานมาตรฐานที่กำหนดไว้แล้ว เพื่อให้เราเรียกใช้ได้ที่หัวข้อ Template จะมีขนาดและรายละเอียดของชิ้นงานแบบต่างๆ ที่ใช้งานบ่อยให้เราเรียกใช้ได้เลย โดยไม่ต้องกำหนดค่าต่างๆ เอง โดยมีแบบต่างๆ ดังนี้
องค์ประกอบที่มีผลกับไฟล์ภาพ.
 ภาพที่นำเสนอบนเว็บเพจและพรีเซนเตชั่น ควรใช้ 72 DPI (Dots per inch)
 ภาพที่พิมพ์ออกทางเครื่องพิมพ์เลเซอร์ ควรใช้ 200 DPI
 สิ่งพิมพ์ต่างๆ ที่ต้องเข้าพิมพ์ในโรงพิมพ์ เช่น ปกนิตยสาร ควรใช้ 300 DPI
ทดลองสร้างชิ้นงานโดยนำภาพมาตกแต่ง.
ในตัวอย่างนี้จะสร้างงานโฆษณาอย่างง่ายๆ โดยนำภาพที่เราเตรียมไว้มาจัดวางให้สวยงาม และจะนำเสนอเป็นหลักการทำงานเบื้องต้นของโปรแกรม GIMP ดังนี้
ขั้นตอนที่ 1 กำหนดขนาดของชิ้นงาน
ขั้นตอนที่ 2 เปิดไฟล์ภาพที่ต้องการนำมาตกแต่ง
ขั้นตอนที่ 3 ตกแต่งภาพโดยการจัดวาง
ขั้นตอนที่ 4 บันทึกไฟล์ภาพ
ขั้นตอนที่ 5 ออกจากการทำงานของโปรแกรม
ขั้นตอนที่ 1 กำหนดขนาดของชิ้นงาน
เริ่มแรกให้เรากำหนดขนาดของแผ่นโฆษณาที่เป็นชิ้นงานของเรา ดังนี้
 ขนาดความกว้าง และความยาวเท่ากับ 640x480 พิกเซล (pixels)
 ความละเอียด (Resolution) 300 พิกเซล/นิ้ว (pixels/inch)
 โหมดสี (Color Space) เป็น RGB Color
 พื้นของภาพ (Fill with) เป็นสีขาว (White)
ขั้นตอนที่ 2 เปิดไฟล์ภาพที่ต้องการนำมาตกแต่ง
โดยเปิดไฟล์ภาพที่อยู่ในเครื่องคอมพิวเตอร์ของเรา ขึ้นมาตกแต่งในหน้ากระดาษใหม่ที่เปิดอยู่ จากหน้าต่าง Open Image ดังนี้
ขั้นตอนที่ 3 ตกแต่งภาพโดยการจัดวาง
ให้นำภาพที่เราเปิดขึ้นมาทั้งหมดจากขั้นตอนที่ผ่านมา นำมาจัดวางในหน้ากระดาษเปล่าๆ ที่ยังเปิดไว้อยู่จากขั้นตอนที่ 1 แล้วทำการจัดวางให้เหมาะสมสวยงาม ดังขั้นตอนต่อไปนี้
ขั้นตอนที่ 4 การบันทึกไฟล์ (Save)
หลังจากสร้างชิ้นงานเสร็จแล้ว เราสามารถบันทึกไฟล์ได้หลายรูปแบบ ดังนี้
• File>Save เป็นการบันทึกงานอยู่ในไฟล์เดิมที่เรากำลังเปิดแก้ไขอยู่
• File>Save As เป็นการบันทึกงานเดิมเป็นชื่อใหม่ หรือบันทึกให้อยู่ในรูปของฟอร์แม็ตใหม่
• File>Save a Copy เป็นการบันทึกงานเดิมเป็นชื่อใหม่ หรือบันทึกให้อยู่ในรูปของฟอร์แม็ตใหม่ คล้ายกับ Save As
• File>Save as Template เป็นการบันทึกงานไว้เป็น Template ให้เลือกใช้ตอนทำการสร้างไฟล์ใหม่ ในหน้าต่าง Create a New Image
ขั้นตอนที่ 5 ออกจากการทำงานของโปรแกรม
สุดท้าย เมื่อต้องการออกจากหน้าต่างไฟล์ภาพและโปรแกรมการทำงานสามารถทำได้ โดยคลิกที่ปุ่ม ทั้ง 2 หน้าต่างของโปรแกรม GIMP